E Kastell-Paol ez on-me ganet  O Kêr Santel a  Vro-Leon  O parrez va c'hentadoù karet  Te zo Rouanez va c'halon!    Nann, n'ez eus ket, nann, n'ez eus ket  Ur barrez ken mat d'am c'halon er bed!  Me gar va c'hleuz alaouret  Va zour dantelezet!  Me gar va c'hleuz alaouret  Va zour dantelezet!    Ur gouriz mor a zeu da walc'hiñ  Ha da drempañ hon douaroù  Pa vez ur gourlenn, pebezh dudi  Taoler ur sell war hon aochoù !    Hon tourioù kaer ha dantelezet  A bar an deiz  laouen drezo  Hon iliz vras ken brav kizellet  Zo gwir Rouanez an holl vro    War dour Greiskêr gwintet en uhel  Ma soñj din klevet alies  Ar c'hilhog o kanañ en avel :  "Kastelliz, karit ho parrez !"